**КРЕДИТ ЛИНИЯСИ ОЧМАСДАН КРЕДИТ БЕРИШ ШАРТНОМАСИ**

*(намунавий шакл)*

**\_\_\_\_\_\_\_\_\_\_\_\_\_ш. 20\_\_ й «\_\_\_\_» \_\_\_\_\_\_**

Бундан буён шартнома матнида **«Банк»** деб юритилувчи «Ўзсаноатқурилишбанк» АТБ номидан Низом ҳамда Ишончнома асосида иш юритувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ филиал бошлиғи/бошқарувчиси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_* бир томондан, ҳамда

*(бошқарувчининг Ф.И.Ш.)*

бундан буён матнда **«Қарздор»** деб юритилувчи\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ номидан

 *(корхонанинг номи)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* асосида иш юритувчи \_\_\_\_\_\_\_\_\_\_\_\_\_

 *(Низом, Устав,ишончнома ёки бошқа ҳужжатлар)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(корхона, ташкилот вакили лавозими, Ф.И.Ш.)*

иккинчи томондан қуйидагилар ҳақида шартнома туздилар:

**1. Шартнома предмети**

**1.1.** Банк қарздорга мазкур шартномада кўрсатиб ўтилган миқдорда ва шартлар асосида пул маблағлари (кредит) бериш мажбуриятини, қарздор эса ўз навбатида олинган пул маблағларини белгиланган муддатда қайтариш ва пул маблағларидан фойдаланганлиги учун фоизлар тўлаш мажбуриятини олади.

**2. Кредитнинг шартлари**

**2.1.** Кредит суммаси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сўм.

 *(сўз ва рақам билан)*

**2.2.** Кредитдан фойдаланиш муддати \_\_\_\_\_\_\_\_\_\_\_\_\_\_\_\_\_\_\_\_\_(имтиёзли давр)\_\_\_\_\_\_\_\_\_

**2.3.** Кредит бўйича асосий қарзни қайтариш муддати жадвали (графиги):

|  |  |
| --- | --- |
| **Муддатли мажбуриятномалар бўйича кредит суммаси****(сўз ва рақам билан)** | **Кредитни қайтариш санаси** |
| **1.** |  |
| **2.** |  |

**2.4.** Кредит бўйича фоиз ставкаси **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**;

**2.5.** Фоизларни тўлаш муддати: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**2.6.** Кредитнинг мақсади ва объекти\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**3. Қарздорнинг тасдиғи**

**3.1.** Қарздор қуйидагиларни тасдиқлайди ва кафолатлайди:

- Ўзбекистон Республикаси қонунчилиги асосида лозим тарзда тузилган ва рўйхатга олинган юридик шахс ҳисобланади;

- ушбу шартномани тузиш ва унинг ижроси, ҳамда шартноманинг барча шартлари қарздорнинг таъсис ҳужжатларига зид эмас;

- Кредит олиш ва уни расмийлаштириш учун Банкка тақдим этилган/этиладиган барча ҳужжат ва маълумотлар асл ва ҳақиқий;

- Банкка тақдим этилган молиявий ҳисоботлар ҳақиқий ва улар қарздорнинг ҳақиқий молиявий аҳволини акс эттиради. Қарздор Банкка тақдим этган молиявий ҳисобот ва бошқа ҳужжатларда акс эттирилган мажбуриятлардан бошқа ҳақиқий ёки шартли мажбуриятларга, шунингдек бошқа шахслар фойдасига берилган кафилликка эга эмас;

 - Қарздорга нисбатан маъмурий, арбитраж ва суд ишлари қўзғатилмаган ва учинчи шахслар олдида Қарздорнинг мазкур шартнома бўйича мажбуриятларини бажаришига сезиларли даражада таъсир кўрсатиши мумкин бўлган бажарилмаган мажбуриятлари йўқ;

 - Қарздор унга Банк томонидан ажратилаётган кредит тўғрисидаги маълумотларни Кредит маълумотлари давлат реестори ва кредит бюроларига тақдим этилишига ўз розилигини берган;

 - Қарздор томонидан унинг активлари учинчи шахслар фойдасига гаровга қўйилмаган, қарздорнинг мулкига нисбатан ушлаб қолиш ҳуқуқи мавжуд эмас.

**4. Тарафларнинг ҳуқуқ ва мажбуриятлари**

**4.1.** **Банкнинг мажбуриятлари:**

**4.1.1**. Қарздорга мазкур шартномада кўрсатилган миқдорда ва шартларда кредит бериш. **4.1.2.** Олинган кредитни ҳисоблаш учун қарздорга ссуда ҳисоб рақамини очиш.

**4.1.3.** Қарздорни Банк томонидан кредитни муддатидан илгари ундириш фактлари ва сабаблари ҳақида хабардор қилиш.

**4.2.** **Қарздорнинг мажбуриятлари:**

 **4.2.1**. Кредитни ва у бўйича ҳисобланган фоизларни мазкур шартномада белгиланган муддатларда ва миқдорда тўлиқ қайтариш;

**4.2.2.** Кредитдан фақат мазкур шартномада кўрсатиб ўтилган мақсадларда фойдаланиш.

**4.2.3.** Кредитдан фойдаланиш даврида кредитлашнинг қайтаришлик, тўловлилик, таъминланганлик, муддатлилик ва мақсадли фойдаланиш тамойилларига риоя қилиш;

1. Қарздорнинг молиявий аҳволини мониторинг ва таҳлил қилиш учун Банкка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бухгалтерлик баланслари, фойда ва *(ҳар ойда ёки ҳар чоракда)*

зарарлар бўйича молиявий ҳисоботлар ва бошқа ҳужжатлар ва маълумотларни тақдим этиш.

**4.2.5.** Банк ходимларини мақсадли текширишлар (қарздорнинг молиявий ҳолати, ҳисоб юритиш ҳамда ҳисобот бериш аҳволи, кредитдан мақсадли фойдаланиш, кредитланган товар-моддий бойликларнинг ҳамда гаровга қўйилган мулкнинг сақланиш ва бутлиги масалалари бўйича) ўтказишлари учун ишлаб чиқариш, омбор, хизмат ва бошқа биноларга киритиш, шунингдек уларнинг талабларига асосан бирламчи ҳисобот ва бухгалтерлик ҳужжатлари билан таништириш.

Мақсадли текширишлар муддати қарздорнинг розилигисиз Банк томонидан белгиланади.

**4.2.6.** Ташкилий-ҳуқуқий шаклининг ўзгариши ёки қарздорнинг молиявий аҳволига ўз таъсирини ўтказувчи ҳар қандай бошқа қайта ташкил этиш ҳолатлари ҳақида Банкни олдиндан
(15 кун илгари) ёзма равишда хабардор қилиш.

**4.2.7.** Қайта ташкил этилаётганда ёки тугатилаётганда зудлик билан кредитни муддатидан олдин қайтариш ҳамда ҳисобланган барча фоизларни тўлаш.

**4.2.8.** Мазкур шартнома амал қилиш муддати давомида қарздор қуйидагиларнинг бажарилишини таъминлаши **лозим:**

- ўз фаолиятини малакали раҳбарлари назорати остида лозим даражадаги самарадорлик билан қонунчиликка мувофиқ, шунингдек умуман олинган тамойиллар ва соғлом амалиётга асосланиб амалга ошириш (фаолият юритиш);

- ўз мулкини, асбоб-ускуналари ва бошқа мол-мулкини нормал аҳволда сақлаш (асосий фондларни эксплуатация қилиш);

- бухгалтерлик ҳисобини ва ички назоратни амалдаги бухгалтерлик ҳисоби ва ҳисоботи қоидаларига асосан олиб бориш ва ҳар йили ўз молиявий ҳисоботларининг аудитини ўтказиш;

- агар Банк бошқа шартларга рози бўлмаса, айланма маблағлари белгиланган меъёр (норматив)дан, шунингдек бошқа коэффициентларни (қайтариш, ликвидлик ва бошқалар) кредит бериш вақтида қайд этилган даражадан паст бўлмаган ҳолда бўлишини таъминлаш;

**-** кредитланаётган лойиҳани лозим даражадаги самарадорлик билан хавфсизлик, атроф муҳитни муҳофаза қилиш нормалари ва амалиётига асосан амалга ошириш;

- ҳар қандай суд низолари, шартномавий мажбуриятлардаги ёки унинг молиявий ҳолати бўйича кредитнинг қайтарилишига салбий таъсир кўрсатувчи бошқа ўзгаришлардан Банкни хабардор қилиб туриш;

**-** ўзининг фаолиятини амалга ошириш ва мазкур шартнома шартларини бажариш учун лозим бўлган барча рухсат ва лицензияларни ўз вақтида олиш ва уларнинг муддатини узайтириш.

**4.2.9.** Мазкур шартнома кучда бўлган даврда, агар улар кредитланаётган лойиҳага ва ёки қарздорнинг мазкур шартнома бўйича мажбуриятларини бажариш имкониятига салбий таъсир кўрсатадиган бўлса, Банкнинг олдиндан ёзма равишда розилигини олмасдан, қарздор қуйидаги ҳаракатлардан бирортасини **амалга оширмаслик:**

- бошқа кредиторлардан кредит ва қарз олиш, бошқа шахсларга кредит ва қарз бериш, учинчи шахсларнинг кредиторлари олдида кафил (ёки гарант) бўлиш, бошқа банкларда бирор-бир ҳисобрақамлар очиш;

- ҳар қандай қайта ташкил этиш ва тугатишни амалга ошириш;

- мулкининг ҳаммасини ёки бир қисмини сотиш ёки бошқа йўллар билан бегоналаштириш, бегона шахсларга бериш, ижарага бериш; гаровга қўйиш, ушлаб қолиш ҳуқуқи ва учинчи шахслар фойдасига ўз мулкига нисбатан бошқа имтиёзли ҳуқуқларни вужудга келтириш;

**4.2.10.** Ўзбекистон Республикаси Фуқаролик кодексининг 776 ва 783 моддаларига асосан Банкнинг биринчи талаби билан мазкур талабни қондириш учун етарли бўлган пул маблағларини ўзининг барча ҳисоб рақамларидан Банк ҳисоб рақамига ўтказиш тўғрисида ўзига хизмат кўрсатувчи банкига топшириқ бериш.

**4.3.** **Банкнинг ҳуқуқлари:**

**4.3.1.** Қарздор тўловга лаёқатсиз деб топилганда, кредитни таъминлаш бўйича ўз мажбуриятларини бажармаганда, кредитдан мақсадсиз фойдаланганда, тақдим этилган кредитни қайтарилишига таъсир кўрсатувчи маълумот ва ҳисоботларнинг ҳақконий эмаслиги шартнома имзолангандан кейин аниқланганда ҳамда қарздор томонидан Банкнинг ушбу шартнома бўйича мажбуриятлари кучга кирган вақтдан бошлаб 1 ойдан кўп муддат давомида кредитдан фойдаланилмаганда (тўлов ҳужжатларини тақдим этмаслик) ушбу шартномада назарда тутилган кредитни беришдан бутунлай ёки қисман бош тортиш.

 **4.3.2.** Кредитлаш жараёнида ажратилган кредитга тегишли бўлган бухгалтерия ва статистик ҳисоботларни (корхонанинг молиявий-хўжалик аҳволи, кредитдан мақсадли фойдаланиш, кредитнинг таъминланганлиги, кредитга лаёқатлилиги ва бошқалар) олиш ва таҳлил қилиш.

**4.3.3.** Қуйидаги ҳолларда қарздорни бундан буён кредитлашни тўхтатиш ва фоизларни ҳамда кредит бўйича асосий қарзни муддатидан олдин, шунингдек ундирувни кредит таъминотига қаратиш орқали ундириш:

- кредитдан мақсадсиз фойдаланилганда;

- кредитни қайтариш жадвалида белгиланган миқдор ҳамда муддатларни бир йилда икки ва ундан ортиқ маротаба бузган ҳолда асосий қарз ва унга ҳисобланган фоизлар тўланмаганда;

- Қарздорнинг молиявий аҳволи ёмонлашганда (зарарлар, ноликвид баланс ва бошқалар) бухгалтерлик ҳисоби лозим даражада юритилмаганда, тақдим этилган ҳисоботларнинг нотўғрилиги (ҳаққоний эмаслиги) аниқланганда;

- мазкур шартномага асосан қарздор ҳисобот маълумотларини тақдим этмаганда, Банк назоратидан бўйин товлаганда (бош тортганда);

-қарздор томонидан Банкка кредит ҳужжатлари расмийлаштирилаётганда тақдим этилган маълумотлар ҳаққоний эмаслиги аниқланганда;

- ажратилган кредитнинг қайтарилиши турли сабабларга кўра таъминланмаган бўлиб қолган ҳолларда, ёки Банк хулосасига кўра тақдим этилган таъминот тўлиқ ёки қисман ўз қийматини йўқотган ёки ҳақиқий эмас деб топилганда;

- кредит қайтарилишига салбий таъсир кўрсатувчи мазкур шартномада кўзда тутилган бошқа мажбуриятлар бажарилмаганда;

- мазкур шартнома билан боғлиқ бўлган бошқа шартнома (гаров, кафолат, суғурта ва б.) шартлари бажарилмаганда ёки бузилганда.

Бундай ҳолларда Банк олдиндан \_\_\_\_\_\_\_ кундан кўп бўлмаган муддат ичида қарздорни хабардор қилади, аммо қарздорнинг Банк томонидан огоҳлантирилмаганлиги Банкнинг бундан буён кредитлашни тўхтатиш ва фоизларни ҳамда кредит бўйича асосий қарзни муддатидан олдин ундиришга бўлган ҳуқуқига ўз таъсирини кўрсатмайди.

* + 1. Бевосита қарздор жойлашган ерда мақсадли текширишларни амалга ошириш.
		2. Қарздорнинг кредит тарихини шакллантириш учун зарур бўлган маълумотларни Кредит маълумотлари давлат реестори ва кредит бюроларига тақдим этиш.
		3. Мазкур Шартнома бўйича Банк ўзининг қонуний талабларини қаноатлантириш учун зарур бўлган тегишли пул маблағларини Ўзбекистон РеспубликасиФуқаролик кодексининг 783-моддасига мувофиқ Қарздорнинг барча ҳисобварағлари (пластик карта, омонат ва б.)дан унинг топшириғисиз сўзсиз (акцептсиз) тартибда кўчириб (ундириб) олиш.

**4.4. Қарздорнинг ҳуқуқлари:**

**4.4.1.** Олдиндан (\_\_\_\_\_ кун давомида) Банкни хабардор қилиб, кредит олишдан тўлиқ ёки қисман воз кечиш.

**4.4.2.** Кредит бўйича қарзни муддатидан олдин қайтариш.

**4.4.3.** Кредитлаш ва ҳисоб-китоблар бўйича Ўзбекистон Республикаси меъёрий-ҳуқуқий ҳужжатлари ва Банкнинг ички меъёрий ҳужжатларидаги ўзгаришлар ҳақида Банкдан маълумот олиш.

**5. Ҳисоб-китоблар тартиби ва шартнома баҳоси**

**5.1.** Банк кредитни мазкур шартномада кўрсатилган шартлар асосида қарздорнинг ссуда ҳисоб рақамидан пул ўтказиш йўли билан товар-моддий бойликлар (бажарилган ишлар ва кўрсатган хизматлар)га тўлаш учун ажратади.

**5.2.** Қарздор берилган кредит учун фоизларни Банкка мазкур шартномада белгиланган муддатда ва миқдорда Банк амалга оширган ҳисоб-китоб асосида тўлайди.

1. Кредитдан фойдаланганлик учун фоизлар ҳар куни Банк томонидан ҳисоблаб борилади.

**5.4.** Қабул қилинган муддатли мажбуриятномалар ҳамда мазкур шартнома шартларига асосан ажратилган кредитни ҳамда у бўйича фоизларни қайтариш тўлов топшириқномаси орқали пул ўтказиш йўли билан амалга оширилади.

**5.5.** Қарздор томонидан кредит ва фоизларни қоплаш учун амалга оширилган ҳар қандай тўловлар, агарда Банк ва Қарздор ўртасидаги келишув бўйича бошқача тартиб ўрнатилмаган бўлса, қуйидаги кетма кетликда қабул қилинади:

а) Кредит бўйича кечиктирилган фоизлар;

б) Кредит бўйича кечиктирилган асосий қарз;

в) Кредит бўйича жорий фоизлар;

г) Кредит бўйича жорий асосий қарз.

Қарздор томонидан кредит бўйича асосий қарз ва фоизларни тўлаш муддати ўтказиб юборилганда, Банк қарздорнинг барча ҳисобварағидан керакли суммани акцептсиз тартибда ундириб олиш ҳуқуқига эга.

**6. Кредит қайтарилишининг таъминланиши ва шартноманинг амал қилиш муддати**

1. Мазкур шартнома асосида ажратилган кредит,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(гаров, кафолат кафиллик )*

билан таъминланади.

**6.2.** Банк Қарздордан кредитнинг қайтиши учун қўшимча таъминот талаб қилиш ҳуқуқига эга.

**6.3.** Мажбурият бажарилишининг ҳар хил таъминот турлари мавжудлиги бир бирига зид эмас, ҳар бир таъминот мустақил бўлиб, бир бирига боғлиқ бўлмайди.

**6.4.** Ундирувни таъминот предметига қаратишга тўғри келганда, Банк ўз хоҳиши билан ундирувни ёки таъминотнинг хоҳлаган бир турига ёки ҳаммасига қаратишга ҳақли.

**6.5.** Кредит бўйича мажбурият бажарилишини таъминлаш учун зарур ҳужжатларни расмийлаштириш билан боғлиқ барча ҳаражатлар Қарздор томонидан амалга оширилади.

**6.6.** Қарздор кредит таъминотини кредит суммасининг 125% дан кам бўлмаган даражада ушлаб туриш мажбуриятини олади.

**6.7.** Ушбу шартнома имзоланган кундан эътиборан кучга киради.

Банкнинг ушбу шартнома бўйича мажбурияти (кредит ажратиш) кредит қайтарилишининг таъминланишини белгиловчи ҳужжат белгиланган тартибда тўлиқ расмийлаштирилган ва Банк томонидан олингандан *(ипотека бўлган ҳолларда - ипотека шартномаси нотариал тасдиқлангандан, давлат рўйхатидан ўтгазилгандан ва гаровга қўйилган мулк мажбурий тартибда суғурталангандан сўнг)* сўнг кучга киради.

 **6.8.** Мазкур шартнома тарафлар ўз мажбуриятларини тўлиқ бажаргунга қадар амалда бўлади.

**7.** **Томонларнинг жавобгарлиги**

**7.1.** Асосий қарзни қайтариш муддати кечиктирилганда (муддати ўтган кредит), Қарздор Банкка бутун кечиктирилган давр учун шартномада белгиланган фоиз ставкасининг 1,5 баравар оширилган миқдорида юқори фоиз тўлайди.

**7.2.** Фоизларни белгиланган муддатда тўламаганлиги ва улар бўйича муддати ўтган суммалар вужудга келгани учун қарздор Банкка кечиктирилган тўловнинг ҳар бир куни учун кечиктирилган тўлов суммасининг \_\_\_%и миқдорида, аммо кечиктирилган тўлов суммасининг \_\_\_\_%идан ошмаган миқдорда пеня тўлайди.

**7.3.** Мазкур шартномада кўрсатилган муддатда кредит ажратилмаганда, Банк қарздорга кечиктирилган тўловнинг ҳар бир куни учун кечиктирилган тўлов суммасининг \_\_\_%и миқдорида, аммо кечиктирилган тўлов суммасининг \_\_\_\_%идан ошмаган миқдорда пеня тўлайди.

**7.4.** Мазкур шартномада белгиланмаган ҳолатлар бўйича томонларнинг жавобгарлиги Ўзбекистон Республикасининг амалдаги қонунчилигига мувофиқ ўрнатилади.

**8. Низоларни ҳал этиш тартиби**

**8.1.** Томонлар ушбу шартнома юзасидан келиб чиқиши мумкин бўлган келишмовчилик ва низоларни музокара ва маслаҳатлар йўли билан ҳал қилишга ҳаракат қиладилар.

**8.2.** Агарда кўрсатиб ўтилган келишмовчилик ва низолар музокаралар йўли билан ҳал этилмаса, Ўзбекистон Республикасининг амалдаги қонунчилигига асосан туманлараро иқтисодий судида ҳал этилади.

**8.3.** Ушбу шартнома билан боғлиқ бўлган ҳар қандай суд жараёнида, шартномадан келиб чиққан ҳолда Банкка тўланиши лозим бўлган барча пул маблағлари бўйича Банк ҳужжатлари мазкур пул маблағлари Банкка тегишлилигини ва унга тўлаб берилиши лозимлигини исботловчи prima facie (бирламчи) далил бўлиши лозим. Ҳусусан, Қарздорнинг ҳисоб рақамларидан Банк кўчирмалари, агар уларда яққол кўриниб турган хатоликлар бўлмаса, Қарздорнинг шатрнома бўйича тўлов мажбуриятлари вужудга келганлигининг ва/ёки бажарилганлигининг якуний далили ҳисобланади.

**9. Форс-мажор ҳолатлар**

 **9.1.** Агар шартнома имзолангандан сўнг**,** тарафларнинг эрки ва истагига боғлиқ бўлмаган ҳамда олдиндан кўра билиб ёки олдини олиб бўлмайдиган, фавқулодда вазиятлар оқибатидаги енгиб бўлмас куч туфайлитарафлар мазкур Шартнома бўйича олган мажбуриятларини қисман ёки тўлиқ бажара олмасалар (форс-мажор), бунинг учун улар жавобгар бўлмайдилар.

 Бунда тарафларнинг ҳеч бири, ажратилган кредитни қайтариш бўйича мажбуриятдан ташқари, кўрилиши мумкин бўлган зарарларни қоплашни талаб қилишга ҳақли бўлмайди.

 **9.2.** Қуйидагилар фавқулодда вазиятлар (форс-мажор) бўлиб ҳисобланади: сув тошқини, ёнғин, зилзила, портлаш, бўрон, ер кўчкиси, эпидемия ва бошқа табиат ҳодисалари, уруш ёки ҳарбий ҳаракатлар, фуқаролик тартибсизликлари, террорчилик ҳаракатлари, ҳукумат ва давлат органларининг актлари.

 **9.3.** Форс-мажор ҳолатлари юзага келганда мажбуриятлар бажариш муддати бундай ҳолатлар ва уларнинг оқибатлари давом этган вақтга мутаносиб равишда кечиктирилади.

 **9.4.** Тарафлар форс-мажор ҳолатлари вужудга келганлиги ва тугаганлиги ҳақида зудлик билан ёзма равишда бир-бирларини хабардор қилишлари лозим.

 **9.5.** Форс-мажор холатига асосланаётган тараф, ваколатли давлат идорасининг бундай холатларни вужудга келганлигини тасдиқловчи тегишли ҳужжатини тақдим этиши шарт.

 **9.6.** Кредитлаш манбаи Марказий банкнинг марказлаштирилган маблағлари бўлган ҳолатда, агар бирор-бир сабабларга кўра кредит ажратиш кечиктирилган бўлса ёки муддатидан олдин Марказий банк томонидан ресурслар қайтариб олинган бўлса, кредитнинг ажратилмаган қисми учун Банк жавобгар бўлмайди.

**10. Бошқа шартлар**

1. Ушбу шартноманинг шартларини ўзгартириш ёки уни бекор қилиш қўшимча келишув тузиш орқали амалга оширилади. Мазкур шартномага киритиладиган ҳар бир ўзгартириш ва қўшимчалар ёзма равишда тузилиб, томонларнинг ваколатли вакиллари томонидан имзолангандан ва муҳр билан тасдиқлангандан сўнг ҳақиқий ҳисобланади. Барча ўзгартириш, қўшимчалар ва иловалар мазкур шартноманинг ажралмас қисми бўлиб ҳисобланади.
2. Ушбу шартнома бекор қилинишида қарздор кредит бўйича асосий қарзни ва ҳисобланган фоизларни тўлиқ қайтариши шарт.

**10.3.** Мазкур шартномада кўзда тутилмаган, у билан боғлиқ бўлган барча муносабатлар Ўзбекистон Республикаси амалдаги қонунчилиги билан тартибга солинади.

**10.4.** Томонларнинг банк реквизитлари, манзиллари, турар жойлари ўзгарган ҳолларда албатта бир-бирларини ёзма равишда хабардор қилишлари шарт.

Ушбу шартнома томонларнинг ҳар бири учун бир хил юридик кучга эга бўлган икки нусхада (\_\_\_\_\_\_\_\_варақда) тузилди.

 **11. Томонларнинг юридик манзиллари**

**тўлов реквизитлари, имзолари**

|  |  |
| --- | --- |
| Банк | **Қарздор** |
| **Манзил:** | **Манзил:** |
|  |  |
|  |  |
|  |  |
| **СТИР:** | **СТИР:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(Вакил лавозими, Ф.И.Ш..имзоси)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(бош бухгалтер Ф.И.Ш.,имзо)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(юрисконсульт Ф.И.Ш.,имзо)*муҳр, сана \_\_\_ \_\_\_\_ \_\_\_ й. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(Вакил лавозими, Ф.И.Ш, имзоси)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(бош бухгалтер Ф.И.Ш.,имзо*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(юрисконсульт Ф.И.Ш.,имзо)*муҳр, сана \_\_\_ \_\_\_\_ \_\_\_ й. |